stanford-oval/wikipedia huggingface dataset:
Patrick Bauchau

Patrick Nicolas Jean Sixte Ghislain Bauchau (s. 6. joulukuuta 1938 Bryssel, Belgia) on belgialainen näyttelijä.
Bauchau on kirjailija-tutkija Henry Bauchaun poika. Hän valmistui Oxfordin yliopistosta. Hän oli tunnettu näyttelijä jo 1960-luvulla ja on näytellyt muun muassa Éric Rohmerin elokuvissa La carrière de Suzanne (1963) ja Keräilijätär (1966). Hän tuli tunnetuksi myös saksalaisesta elokuvasta Der Stand der Dinge (Wenders, 1982).
Bauchau on nyttemmin niittänyt mainetta osillaan englanninkielisissä  elokuvissa. Näistä huomattavimpiin kuuluvat 007 ja kuoleman katse (1985), Ekstaasi (1991) ja Panic Room (2002). Vuonna 1994 hän teki jälleen yhteistyötä Wendersin kanssa elokuvassa Lisbon Story. Huomattava televisiorooli hänellä oli sarjassa Kameleontti. Osia ollut myös elokuvissa Isku Kolumbiaan (1994) ja 2012 (2009).
Aiheesta muualla

Patrick Bauchau Internet Movie Databasessa. (englanniksi)
Okinawa (1944)

| Okinawa |
| --- | --- |


Aluksen vaiheet
Rakentaja:  Nihon Kōkan, Tsurumi
Kölinlasku:  10. joulukuuta 1943
Laskettu vesille:  19. kesäkuuta 1944
Palveluskäyttöön:  16. elokuuta 1944
Poistui palveluskäytöstä:  15. syyskuuta 1945
Loppuvaihe:  upposi ilmahyökkäyksessä 30. heinäkuuta 1945
Tekniset tiedot
Uppouma:  940 t (standardi) 1 004 t (kuormattu)
Pituus:  77,5 m (vesiraja) 78,8 m (kokonaispituus)
Leveys:  9,1 m
Syväys:  3,06 m
Koneteho:  4 200 bhp
Nopeus:  19,5 solmua
Miehistöä:  noin 150
Aseistus
Aseistus:  3 × 12 cm/45 tykkiä 6 × 25 mm tyyppi 96 -ilmatorjuntatykkiä 120 × syvyyspommia
Okinawa oli keisarillisen Japanin laivaston Ukuru-luokan saattaja (jap. kaibōkan), joka suojasi pääosan palvelusurastaan saattueita. Se osallistui toisessa maailmansodassa kahden Yhdysvaltain laivaston sukellusveneen upottamiseen.
Valmistus

Alus tilattiin vuoden 1942 hankinnoissa Nihon Kōkanilta Tsurumista, missä köli laskettiin 10. joulukuuta 1943. Alus laskettiin vesille 19. kesäkuuta 1944 ja otettiin palvelukseen kaksi kuukautta myöhemmin 16. elokuuta.
Palvelus

Alus lähti 5. lokakuuta 1944 Kuresta suojaten Asamamarua, jollaa oli 5 000 maavoimien ja laivaston sotilasta. Alukset saapuivat 6. lokakuuta Mojiin, mistä ne jatkoivat edelleen 8. lokakuuta Shanghaihin.
Marraskuussa 1944 alus osallistui Leyten saaren joukkojen täydentämiseen operaatio TA:ssa saattamalla kuljetusaluksia. Joulukuussa se saattoi lentotukialus Kaiyōa.
Alus hyökkäsi 14. huhtikuuta 1945 syvyyspommein yhdessä saattajien CD-8 ja CD-32 kanssa Yhdysvaltain laivaston sukellusveneen USS Snookin kimppuun. Ei ole tiedossa, upposiko sukellusvene juuri tässä hyökkäyksessä. Alus ja saattaja Aguni joutuivat 27. toukokuuta ilmahyökkäykseen Koreansalmessa, jolloin Aguni vaurioitui pahoin tutka-ohjatusta lentopommista. Sukellusvene USS Bonefish upotti 19. kesäkuuta 1945 rahtialus Konzanmarun, jolloin Okinawa sekä saattajat CD-63 ja CD-207 upottivat sukellusveneen miehistöineen syvyyspommein.
Lentotukialus USS Independencen lentokoneet upottivat Okinawan Maizurun lähellä 30. heinäkuuta 1945. Se poistettiin alusluettelosta 15. syyskuuta 1945.
Paul Esser

Paul Esser (24. huhtikuuta 1913 Geldern-Kapellen – 20. tammikuuta 1988 Teneriffa) oli saksalainen näyttelijä. Hän esiintyi näyttämöllä ja televisiossa ja teki myös äänirooleja. Hänet muistetaan pääroolistaan poliisisarjassa Rikospaikalla. Esser esiintyi lastenelokuvissa Vaahteramäen Eemeli ja Eemelin uudet metkut, joissa hän esitti Marjolahden tohtoria (jonka ääntä esitti Hans Lindgren) ja televisiosarjassa Peppi Pitkätossu, jossa hän esitti Kukkasta.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Paul Esser
Pakhomios

Pyhä Pakhomios.
Pyhä Pakhomios (k. noin vuonna 345 Egyptissä) katsotaan usein ensimmäiseksi kristillisten luostarien perustajaksi.
Pakhomios syntyi egyptiläiseen pakanaperheeseen, ja kääntyi kristityksi palveltuaan Rooman armeijassa. Legendan mukaan hänet pakkovärvättiin ja vietiin vankeuteen, ja siellä paikalliset kristityt harjoittivat laupeudentyötä ruokkimalla vankileiriläisiä, ja tämä kiinnitti Pakhomiuksen huomion.
Armeijasta lähdettyään Pakhomios alkoi elää erakon elämää lähellä Pyhää Antoniusta, jonka elintapoja hän matki. Hän organisoi muutkin Antoniuksen seuraajat yhteisöksi, joka asui vaatimattomissa oloissa. Hän muodosti Itä-Egyptissä pieneen kylään vuoden 320 tienoilla kristillisen yhdyskunnan ja laati sille ohjesäännön. Yhteisön keskeisiä tehtäviä olivat rukous, työ ja lähimmäisten auttaminen. Jokainen yhteisöön kuuluva asui omassa kammiossaan eli kelliassa, mutta rukoili ja työskenteli myös yhdessä toisten kanssa. Tällaisia yhteisöjä alettiin kutsua luostareiksi (kreik. monastérion, 'suljettu') ja sen jäseniä munkeiksi (kreik. monakhós, 'yksineläjä').
Tätä ennenkin kristityt olivat omistaneet elämäänsä Jumalalle erakkomunkkeina tai -nunnina, mutta tehneet sen aina yksinäisyydessä. Pakhomius toi luostarilaitokseen järjestyksen ja yhteisöllisyyden. Hänen määrittelemänsä luostarijärjestys on edelleen pohjana ortodoksisen kirkon luostarijärjestykselle.
Pakhomioksen sisar perusti erillisen yhteisön naisille, ja naisluostareita alkoi pian syntyä eri maihin.
Pakhomioksen kuollessa luostareita oli jo 3 000 eri puolella Egyptiä. [lähde? ]
Palolampi (Äänekoski)

| Palolampi |
| --- | --- |
Valtiot:  Suomi
Maakunnat:  Keski-Suomi
Kunnat:  Äänekoski
Koordinaatit:  62°50′46″N, 25°47′08″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Keiteleen keskiosan alue (14.42)
Laskuoja:  oja Keiteleeseen 
Järvinumero:  14.421.1.014
Mittaustietoja
Pinnankorkeus:  140,5 m  
Pituus:  330 m  
Leveys:  130 m  
Rantaviiva:  0,783 km  
Pinta-ala:  2,813 ha  
Saaria:  ei saaria 
 fiPalolampi 
Palolampi  on Keski-Suomessa Äänekoskella  Myllypohjan lähellä sijaitseva lampi.
Maantietoa

Lampi on 330 metriä pitkä, 130 metriä leveä, ja sen pinta-ala on 2,8 hehtaaria. Lammella ei ole kartan mukaan saaria. Lampi on luodattu ja siitä on julkaistu syvyyskartat. Sen rantaviivan pituus on 800 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Viitasaaren reitin valuma-alueen (14.4) Keiteleen keskiosan alueella (14.42), jonka Keski-Keiteleen lähialueeseen (14.421) se kuuluu. Lammen vedenpinnan korkeus on 140,5 metriä mpy.
Patrick Biggs

Patrick Biggs (s. 11. lokakuuta 1982 Berwick, Australia) on kanadalainen alppihiihtäjä.
Hän teki debyyttinsä Alppihiihdon maailmancupissa Chamonix'n pujottelussa 9. tammikuuta 2005, jossa hän sijoittui kymmenenneksi. Myös seuraavassa pujottelukisassaan viikon päästä Wengenissä hän oli kymmenes.
Alppihiihdon MM-kisoissa Biggs on sijoittunut kahdesti pujottelussa yhdeksänneksi: Bormiossa 2005 ja Åressa 2007.
Aiheesta muualla

Patrick Biggsin kotisivut
Pasquale Carminucci

| Mitalit> Maa:   Italia.Miesten telinevoimistelu. Olympialaiset  | Mitalit> Maa:   Italia.Miesten telinevoimistelu. Olympialaiset  | Mitalit> Maa:   Italia.Miesten telinevoimistelu. Olympialaiset  | Maa:   Italia> Miesten telinevoimistelu. |
| --- | --- | --- | --- |
|  Pronssia | Rooma 1960 | joukkuekilpailu |  |
Pasquale Carminucci (29. elokuuta 1937 San Benedetto del Tronto – 22. helmikuuta 2015) oli italialainen telinevoimistelija ja olympiamitalisti.
Carminucci kuului Italian olympiapronssia joukkuekilpailussa voittaneeseen joukkueeseen Roomassa 1960. Rooman lisäksi Carminucci kilpaili olympiatasolla Tokiossa 1964 ja Méxicossa 1968.
Carminuccin veli Giovanni Carminucci (1939–2007) kilpaili Pasqualen kanssa samoissa kolmissa kesäolympialaisissa ja voitti joukkuekilpailun pronssin lisäksi hopeaa Rooman kisojen nojapuilta.
Carminucci kuoli 77-vuotiaana 22. helmikuuta 2015.
Palolampi (Ähtäri)

| Palolampi |
| --- | --- |
Valtiot:  Suomi
Maakunnat:  Etelä-Pohjanmaa
Kunnat:  Ähtäri
Koordinaatit:  62°38′54″N, 24°27′25″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Niemisjoen valuma-alue (35.47)
Laskujoki:  Palojoki Kivijärveen 
Järvinumero:  35.476.1.008
Mittaustietoja
Pinnankorkeus:  185,7 m  
Rantaviiva:  1,569 km  
Pinta-ala:  10,293 ha  
Saaria:  ei saaria 
 fiPalolampi 
Palolampi on Etelä-Pohjanmaalla Ähtärissä Mäkikylän lähellä sijaitseva lampi.
Maantietoa

Lammen pinta-ala on 10,3 hehtaaria, se on 650 metriä pitkä ja 300 metriä leveä. Lammella ei ole kartan mukaan saaria. Lampi on luodattu ja siitä on julkaistu syvyyskartat. Sen rantaviivan pituus on 1,6 kilometriä.
Vesistösuhteet

Lampi sijaitsee Kokemäenjoen vesistössä (vesistöaluetunnus 35) Ähtärin ja Pihlajaveden reittien valuma-alueen (35.4) Niemisjoen valuma-alueella (35.47), jonka Palojoen valuma-alueeseen (35.476) se kuuluu. Lammen vedenpinnan korkeus on 185,7 metriä mpy.
Paul Fannin

Paul Fannin
Paul Jones Fannin (29. tammikuuta 1907 – 13. tammikuuta 2002) oli yhdysvaltalainen republikaanisen puolueen poliitikko, joka toimi Arizonan kuvernöörinä vuosina 1959–1965.
Fannin syntyi Ashlandissa, Kentuckyssä, mutta runsaat puoli vuotta hänen syntymänsä jälkeen perhe muutti Phoenixiin, Arizonaan. Hän opiskeli Arizonan yliopistossa ja valmistui Stanfordin yliopistosta.
Fannin istui Yhdysvaltain senaatissa vuosina 1965–1977. Hän eli Phoenixissa, kunnes kuoli siellä vain hieman ennen 95-vuotispäiväänsä.
Pasqual Maragall

| Pasqual Maragall |
| --- | --- |

Katalonian itsehallintoalueen puheenjohtaja
 20. joulukuuta 2003 –28. marraskuuta 2006  
Edeltäjä:  Jordi Pujol
Seuraaja:  José Montilla
Henkilötiedot
Syntynyt: 13. tammikuuta 1941 (ikä 83) Barcelona, Katalonia
Ammatti:  professori
Arvonimi: The Right Honourable
Puoliso:  Diana Garrigosa
Tiedot
Puolue:  Katalonian sosialistien puolue
 Nimikirjoitus
Aiheesta muualla
www.pasqualmaragall.cat
Pasqual Maragall i Mira (s. 13. tammikuuta 1941 Barcelona, Katalonia) on katalonialainen poliitikko. Hän on ollut Barcelonan pormestari vuosina 1982–1997 ja Katalonian itsehallintoalueen puheenjohtaja vuosina 2003–2006. Maragall toimi myös Katalonian sosialistisen työväenpuolueen puheenjohtajana 2000–2007.
Maragall opiskeli lakia ja kauppatieteitä Barcelonan yliopistossa, ja väitteli taloustieteen  tohtoriksi vuonna 1979.
Patrick Beverley

| Patrick Beverley |
| --- | --- |

Henkilötiedot
Koko nimi:  Patrick Beverley
Syntynyt: 12. heinäkuuta 1988 (ikä 36) Chicago, Illinois
Kansalaisuus:   Yhdysvallat
Koripalloilija
Pelipaikka:  Pelintekijä
Pituus:  185 cm
Paino:  81 kg
Nyk. joukkue:  Los Angeles Lakers
Sarja:  NBA
NBA-varaus:  42. varaus, 2009 (Los Angeles Lakers)
Pelaajaura
Yliopistojoukkueet
2006–2008:  Arkansas Razorbacks
Seurajoukkueet
2008–2009 2009–2010 2011–2012 2013–2017 2013 2017–2021 2021–2022 2022–2023:   BC Dnipro Dnipropetrovsk  Olympiakos BC  BK Spartak Pietari   Houston Rockets → Rio Grande Valley Vipers  Los Angeles Clippers    Minnesota Timberwolves    Los Angeles Lakers
Aiheesta muualla
FIBA
Patrick Beverley (s. 12. heinäkuuta 1988 Chicago, Illinois) on yhdysvaltalainen koripalloilija, pelipaikaltaan pelintekijä. Hän edustaa NBA-liigassa pelaavaa Chicago Bullsia.
Beverley tunnetaan aggressiivisesta pelityylistään sekä vahvasta puolustamisestaan.
Ammattilaisura

Los Angeles Lakers varasi Beverleyn vuoden 2009 NBA:n varaustilaisuuden toisella kierroksella, tilaisuuden 42. pelaajana. Ennen ammattilaisuraansa hän pelasi yliopistokoripalloa Arkansas’n yliopistossa.
Lapimurtonsa NBA:ssa Beverley teki Houston Rocketsissa kauden 2012–2013 pudotuspeleissä, pelattuaan sitä ennen usean vuoden ajan Euroopassa. Kesällä 2015 hän teki seuran kanssa nelivuotisen jatkosopimuksen, arvoltaan 23 miljoonaa dollaria.[lähde? ]
Kesällä 2017 Beverley siirtyi muutaman muun pelaajan kanssa Los Angeles Clippersiin kaupassa, jossa Chris Paul siirtyi Houston Rocketsiin.
Kaudella 2021–2022 Beverley pelasi Minnesota Timberwolvesissa, josta siirtyi Los Angeles Lakersiin.
Paso de la Amada

Paso de la Amadan sijaitsi Väli-Amerikassa Tyynenmeren rannikolla.
Paso de la Amada on arkeologinen kohde Meksikossa Chiapasin osavaltiossa Tehuantepecin lahden rannalla. Paikka oli asutettuna varhaisen muotoutumisvaiheen aikana, noin vuosina 1800–1000 eaa. Paikan maapinta-ala oli arviolta 50 hehtaaria.
Wikimedia Commonsissa on kuvia tai muita tiedostoja aiheesta .
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Paso de la Amada
Otto Stern

| Otto Stern |
| --- | --- |

Henkilötiedot
Syntynyt: 17. helmikuuta 1888 Żory, Preussi
Kuollut: 17. elokuuta 1969 (81 vuotta) Berkeley, Kalifornia, Yhdysvallat
Koulutus ja ura
Tutkinnot:  Breslaun yliopisto
Instituutti:  Hampurin yliopisto Carnegie Institute of Technology Kalifornian yliopisto, Berkeley
Tutkimusalue:  fysiikka
Palkinnot:   Nobelin fysiikanpalkinto (1943)
Otto Stern (17. helmikuuta 1888 – 17. elokuuta 1969) oli saksalainen Nobel-palkittu fyysikko. Hän opiskeli Breslaun yliopistossa fysikaalista kemiaa ja valmistui filosofian tohtoriksi 1912. Sternin ensimmäiset tutkimukset koskivat teoreettista fysiikkaa, mutta vuodesta 1919 hänen mielenkiintonsa kohdistui enemmän kokeelliseen fysiikkaan. Vuonna 1922 hän suoritti yhdessä Walther Gerlachin kanssa kuuluisan Sternin–Gerlachin kokeen, jossa aineen kvanttimekaaniset ominaisuudet tulivat esille osoittaen, että yksittäisillä hiukkasilla, kuten elektroneilla, on spin.
Stern palkittiin vuonna 1943 Nobelin fysiikanpalkinnolla molekyylisädemenetelmästä, johon Sternin–Gerlachin koe perustui, ja protonin magneettisen momentin määrittämisestä.
Aiheesta muualla

Nobelprize.org Otto Sternin elämäkerta (englanniksi)
Davide Castelvecchi: The Stern–Gerlach experiment at 100. Nature Reviews Physics, 2022.  Artikkelin verkkoversio.
Paita pois

| ”Paita pois” Uniikki |
| --- | --- | --- |

Singlen tiedot
 Albumilta: Kiitorata
 Äänitetty : 2012
 Julkaistu: 18. huhtikuuta 2012
 Tekijä(t): Sakke (säv.), Uniikki (san.)
 Tuottaja(t): Sakke
 Kesto: 03.19
 Levy-yhtiö: Rähinä
Uniikin muut singlet
| ”Ulkopuolelle” 2011 | ”Paita pois” 2012 | ”Kotka” 2012 |
"Paita pois" on ensimmäinen single suomalaisen rap-artisti Uniikin neljänneltä studioalbumilta Kiitorata. Kappaleen on tuottanut Sakke. Kappale soi ensimmäisen kerran radiossa 10. huhtikuuta 2012 YleX:n "Rytmibarometri"-ohjelmassa. Single julkaistiin 18. huhtikuuta.
Kappaleet

Paita pois
Pasquale Anfossi

Pasquale Anfossi
Pasquale Anfossi (5. huhtikuuta 1727 – helmikuu 1797) oli italialainen säveltäjä. Häntä opettivat Niccolò Piccinni ja Antonio Sacchini. Anfossi toimi lähinnä Venetsiassa, Roomassa ja Lontoossa.
Anfossi sävelsi yli 60 oopperaa. Hänen tunnetuimpia oopperoitaan ovat muun muassa L'avaro (1775), La vera costanza (1776) sekä Il curioso indiscreto (1777). Myöhemmällä urallaan Anfossi sävelsi myös kirkkomusiikkia.
Otto Steinert

| Otto Steinert> Henkilötiedot |
| --- | --- |
Syntynyt: 12. heinäkuuta 1915 Saarbrücken, Saksa
Kuollut: 3. maaliskuuta 1978 (62 vuotta) Essen
Taiteilija
Ala:  valokuvaus
Taidesuuntaus:  subjektiivinen valokuvaus
Palkinnot
  Kulturpreis der Deutschen Gesellschaft für Photographie (1962)  David-Octavius-Hill-Medaille (1965)  
Otto Steinert (12. heinäkuuta 1915 Saarbrücken – 3. maaliskuuta 1978 Essen) oli saksalainen valokuvaaja.
Ura

Steinert vaikutti merkittävästi subjektiivisen valokuvauksen kehitykseen. 1950-luvulla muodissa ollut tyylisuunta korostaa valokuvaajan omaa kokemusta, kuvauskohde sinänsä ei ole tärkeä - tärkeämpiä ovat muodot ja kuviot.
Steinert oli mukana perustamassa Fotoform-ryhmää vuonna 1949. Vuodesta 1959 hän opetti Folkwang Universität der Künste -taideoppilaitoksessa.
Steinertin valokuvat kuuluvat esseniläisen Museum Folkwang -taidemuseon kokoelmiin.
Aiheesta muualla

Immatrikulation von Otto Steinert
Paso Robles

| Paso Robles |
| --- | --- |


 Koordinaatit: 35°37′36″N, 120°41′24″W 
Valtio:  Yhdysvallat
Osavaltio:  Kalifornia
Piirikunta:  San Luis Obispo
Hallinto:  
 – Pormestari:  Duane Picanco
Pinta-ala:  
 – Kokonaispinta-ala:  51,54 km²
Korkeus:  242 m
Väkiluku (2008):  29 934
 – Väestötiheys:  580,8 as./km²
 – Metropolialue:  41 249
Aikavyöhyke:  UTC-8 (kesäaika UTC-7)
 
 http://www.ci.palm-springs.ca.us/ 
Infobox OKVirheellinen NIMI-arvo: 
Paso Robles (esp. El Paso de Robles) tai Paso on kaupunki San Luis Obispon piirikunnassa Kaliforniassa, Yhdysvalloissa. Kaupungin asukasluku on 28 677 (2009). Seutu on tunnettu kuumista lähteistään ja viinitiloistaan.
Aiheesta muualla

Wikimedia Commonsissa on kuvia tai muita tiedostoja aiheesta .
Paso Roblesin viinitietoutta(englanniksi)
Patrizia Dorsch

Patrizia Dorsch (2017)
Patrizia Dorsch (s. 15. helmikuuta 1994) on saksalainen alppihiihtäjä, joka edustaa Skiclub Schellenbergiä.
Dorsch kilpaili alppihiihdon maailmancupissa ensimmäisen kerran Sankt Moritzin supersuurpujottelussa joulukuussa 2013. Ensimmäiset maailmancupin pisteensä hän saavutti Lake Louisen syöksylaskussa joulukuussa 2015 oltuaan 28:s. Parhaimmillaan hän on sijoittunut 18:nneksi Val d’Isèren alppiyhdistetyssä joulukuussa 2015.
Paso doble

Paso doblea taitoluistelumuodossa.
Paso doble (suom. kaksoisaskel) on espanjalainen musiikki- ja tanssimuoto. Paso doble on alkujaan kotoisin Etelä-Ranskasta.
Pasodoble on rytmiltään marssimaista ja sitä soitetaan erityisen paljon härkätaisteluissa ja kuuluisille härkätaistelijoille onkin omistettu nimikkopasodoble.
Tämän lisäksi Paso doble on erittäin suosittu kilpatanssi. Tanssissa on niin sanottu "härkätaistelu", jossa mies esittää härkätaistelijaa ja nainen on ajoittain "muléta" (härkätaistelijan punainen viitta) ja ajoittain härkä. Tanssin tunnusmerkkeihin kuuluu jämäkkyys ja sotilaallisen tarkka ajoitus sekä kurinalaisuus kuvioiden suorituksessa. Paso doble luetaan latinalaistansseihin.
Tunnettuja paso doble-kappaleita

"Spanish gipsy dance", säv. Pascual Marquina Narro
Maestro Manuel Lillo (Arkistoitu – Internet Archive) "Plaza de las Ventas"
Patrizia Cavalli

| Patrizia Cavalli |
| --- | --- |
 Patrizia Cavalli vuonna 2008.
Henkilötiedot
Syntynyt: 17. huhtikuuta 1947 Todi
Kuollut: 21. kesäkuuta 2022 (75 vuotta) Rooma
Kansalaisuus:  Italia
Ammatti:  runoilija ja kielenkääntäjä
Kirjailija
Äidinkieli: italia
Aiheesta muualla
Löydä lisää kirjailijoitaKirjallisuuden teemasivulta
Patrizia Cavalli (17. huhtikuuta 1947 Todi – 21. kesäkuuta 2022 Rooma) oli italialainen runoilija ja kielenkääntäjä.
Cavalli meni vuonna 1968 Roomaan, jossa tutustui Elsa Moranteen, jolta sai innoitusta runoilijan uralle suuntautumiseen. Cavalli myös opiskeli Roomassa filosofiaa yliopistossa. Hänen ensimmäinen runokokoelmansa oli Le mie poesie non cambierrano il mondo. Cavallin teoksia on julkaissut Giulio Einaudin kustantamo. Hänen runouttaan on myös käännetty monille muille kielille. Kääntäjien joukossa ovat olleet Geoffrey Brock, Jorie Graham, Jonathan Galassi, Kenneth Koch, Mark Strand, Susan Stewart ja Rosanna Warren. Yhdysvalloissa Cavallin tuotantoa on kustantanut Farrar, Straus and Giroux.
Cavalli teki myös poikkitaiteellista työtä, jossa runouteen yhdistettiin teatteri ja musiikki. Proosaa hän julkaisi ensimmäisen kerran vuonna 2019. Cavalli julkaisi lisäksi käännöksiä William Shakespearen ja Molièren teoksista.
Patrizia Busignani

| Patrizia Busignani> San Marinon kapteenivaltionhoitaja Yhdessä Salvatore Tonellin kanssa |
| --- | --- |
 1.4.1993 – 1.10.1993  
Edeltäjä:  Marino Zanotti Romeo Morri
Seuraaja:  Paride Andreoli Gian Luigi Berti
Henkilötiedot
Syntynyt: 11. toukokuuta 1959 (ikä 65)  Charleroi, Belgia
Kansalaisuus:   sanmarinolainen
Tiedot
Puolue:  PSD (2005–)
Patrizia Busignani (s. 11. toukokuuta 1959) on sanmarinolainen poliitikko, joka on toiminut maansa valtionpäämiehenä eli kapteenivaltionhoitajana.
Busignani syntyi vuonna 1959 Belgiassa.
Vuosina 1983–1990 Busignani toimi Yhdistyneen sosialistipuolueen (ita. Partito Socialista Unitario) puheenjohtajana. Puolue oli vuonna 2005 perustamassa uutta PSD-puoluetta yhdessä muiden sosiaalidemokraattisten puolueiden kanssa.
Busignani toimi kapteenivaltionhoitajan virassa vuonna 1993 yhdessä Salvatore Tonnelinin kanssa alkaen 1. huhtikuuta.
Virkakautensa päätyttyä Busgnani toimi useissa sosiaalidemokraattisissa järjestöissä ja teki vuonna 2006 Euroopan neuvoston kautta aloitteen, jonka tavoitteena oli puuttua naisten kokemaan väkivaltaan koko Euroopan tasolla.
Ossi V. Lindqvist

Ossi Veikko Lindqvist (s. 27. huhtikuuta 1939 Lappeenranta) on eläintieteilijä ja Kuopion yliopiston biotieteiden laitoksen soveltavan biotekniikan yksikön emeritusprofessori. Hän toimi Kuopion yliopiston rehtorina 1990–1998 ja Korkeakoulujen arviointineuvoston puheenjohtajana 2000–2007.
Lindqvist valmistui Turun yliopistosta filosofian kandidaatiksi 1963 ja filosofian tohtoriksi 1968. Hän opiskeli 1960-luvulla myös Kalifornian yliopistossa, Berkeleyssä.
Lindqvistin tutkijantyössä on huomattavaa erityisesti hänen rapututkimuksensa. Hänen rehtorikaudellaan Kuopion yliopisto kasvoi nopeasti ja panosti erityisesti biotekniikkaan. Soveltavan biotekniikan instituutti oli pitkälti hänen aikaansaannostaan. Lindqvist jäi eläkkeelle 2004, mutta on jatkanut tämän jälkeen aktiivisesti muun muassa kansainvälisten tehtävien parissa.
Lindqvist on Ruotsin Kuninkaallisen metsä- ja maatalousakatemian elinikäinen jäsen. Kuopion yliopiston ylioppilaskunta osoitti kunnioitustaan valitsemalla hänet vuonna 1995 uitettavaksi proffaksi.
Kala- ja äyriäistutkimus

Lindqvist on taistellut tieteenalallaan täpläravun levittämistä vastaan jo 1970-luvulta alkaen. Hän myös ajoi ravun alamitan poistoa, mikä sitten toteutui. Hänestä lajin geneettinen kehitys on epäsuotuisaa, kun nopeakasvuisimmat ja geneettisesti vahvimmat yksilöt pyydystetään pois. Kalastusta hän on kritisoinut etenkin kilomääräisistä kiintiöistä. Luonnonvalinta ja geneetttiset sopeumat on tärkeä ottaa huomioon myös kalojen istutuksissa.
»Eläinkannat kestävät suurtakin lapsikuolleisuutta, mutta huonosti aikuiskuolleisuutta.» 
(Ossi V. Lindqvist)
Ura

Apulaisprofessori, University of Dayton (Ohio), 1970–1972
Kuopion korkeakoulu/yliopisto:
Eläintieteen apulaisprofessori 1972–1984
Soveltavan eläintieteen professori 1984–2004
Rehtori 1990–1998
Suomen yliopistojen rehtorien neuvoston puheenjohtaja 1993–1997
Valtion tiede- ja teknologianeuvoston jäsen 1996–1999
Soveltavan biotekniikan instituutin johtaja 1999–?
Jäi eläkkeelle 2004
Korkeakoulujen arviointineuvoston puheenjohtaja 2000–2004 ja 2004–2007, kaksi peräkkäistä kautta.
Aiheesta muualla

Ossi V. Lindqvist Kuopion yliopistolehdessä (Arkistoitu – Internet Archive)
Ossi V. Lindqvistin jäähyväisluento Kuopion yliopistossa, 22.03.2006 (Arkistoitu – Internet Archive)
Vain muutos on pysyvää korkeakoulumaailmassa - Ossi V. Lindqvistin haastattelu (äänitallenne 2006)
Pakettimatka dimensioon

| Pakettimatka dimensioon Jupiter |
| --- | --- | --- |

Studioalbumin tiedot
 Julkaistu: 27 toukokuuta 2012
 Kesto: 35.51
 Levy-yhtiö: The Fried Music
Listasijoitukset
  44.
Jupiterin muut julkaisut
|   | Pakettimatka dimensioon 2012 | Galileo 2015 |
Pakettimatka dimensioon on rock -yhtye Jupiterin debyyttialbumi. Se julkaistiin 27 toukokuuta 2012.
Kappaleet

Dimensio – 3.51
Poimuajo – 1.25
Hei Scotty Beam Me Up – 3.53
Ihmishirviö – 5.00
Inkarnaatio – 3.57
Magneettikentät – 3.22
Avaruusmies – 3.42
Jupiter – 4.38
Voima – 5.59
Arvostelut

Imperiumi: 8½/10
Inferno:
Soundi:
Patrick Bell

Patrick Bell (12. toukokuu 1799 – 22. Huhtikuu 1869) oli Skotlannin kirkon kappalainen ja keksijä.
Elämäkerta

Bell syntyi Auchterhousen maaseutupitäjässä Skotlannin Angusissa maanviljelijäperheeseen. Myöhemmin Bell valitsi uskonnon opiskelun St Andrewsin yliopistossa. Hän toimi Carmyllien seurakunnan kappalaisena vuodesta 1843 kuolemaansa saakka.